Județul Iași

Iași este un județ aflat în regiunea istorică numita Moldova, în nord-estul României, cu reședința în municipiul Iași.

Vecini 
 Republica Moldova, la est - Raionul Ungheni, hotar pe Prut.
 Județul Neamț, la vest.
 Județul Botoșani, la nord.
 Județul Suceava, în nord-vest.
 Județul Vaslui, la sud.

Politica 

Județul Iași este administrat de un consiliu județean format din 36 consilieri. În urma alegerilor locale din 2020, consiliul este prezidat de  de la , iar componența politică a Consiliului este următoarea:

Lista președinților consiliului județean de după 1990 este următoarea:
Lista președinților Consiliului Județean Iași

Lista prefecților de după 1990 este următoarea:
Lista prefecților județului Iași

Demografia 
În urma datelor recensământului din 2011, județul Iași avea o populație de 772.348 locuitori, fiind, după București, al doilea județ ca număr de locuitori din România, cu o densitate a populației de 140,5 loc./km². Populația aproape s-a dublat în ultimii șaizeci de ani, astfel încât, la recensământul din 2020, populația județului ajunge la 1.008.254 de locuitori.

Peste 98% dintre locuitori sunt români; există de asemenea comunități de romi. Majoritatea populației este formată din ortodocși, însă există și o comunitate semnificativă de catolici (cca. 5%, în Iași și în partea de vest a județului), precum și mici grupuri de protestanți.

Geografia 
Suprafața totală a județului este de 5.476 km².

Județul se află situat pe o câmpie între râul Siret și râul Prut. De asemenea, râul Jijia traversează județul, iar orașul Iași se află pe malurile unui afluent al său, Bahluiul. Partea de sud este ocupată de dealurile Podișului Central Moldovenesc, cu altitudini de peste 400 de metri, iar partea de nord este ocupată de Câmpia Moldovei. În vest, județul este traversat de Culoarul Siretului și de ultimele fragmente ale Podișului Fălticenilor și, de asemenea, de Dealul Mare, cu altitudini de peste 500 de metri.

Economia 
Datorită reliefului, economia este centrată pe agricultură. Industria există doar în orașe.

Ramurile industriale predominante sunt:
 industria chimică.
 industria farmaceutică.
 industria metalurgică și de utilaje grele.
 industria textilă.
 industria alimentară.

Industria ușoară: Din 2005 până în 2008, numărul angajaților din domeniul confecțiilor a scăzut cu 50%, ajungând la 15 mii de persoane. Cei mai mulți angajați sunt în confecții, aproximativ 8.200. Restul sunt angajați în pielărie și încălțăminte, 1.320, și în textile aproximativ 1.100.

Turismul 
Orașul Iași, unul dintre cele mai mari orașe din țară , este cel mai important din Moldova și unul dintre cele mai importante centre culturale din România. Aici se găsește cea mai veche universitate (Universitatea „Al.I. Cuza" Iași) a țării (1860); până la formarea României în 1859, aici a fost capitala Moldovei.

Principalele destinații turistice sunt:
 Municipiul Iași;
 Palatul Culturii;
 Mănăstirea „Trei Ierarhi"; Mănăstirea Golia;
 Dealul Copou (Universitatea „Al.I. Cuza", Grădina Copou - 1834,  Grădina Botanică);
 Catedrala Mitropolitană;
 Palatul domnesc de la Ruginoasa;
 Palatul Sturdza de la Miclăușeni;
 Casa memorială Vasile Alecsandri de la Mircești;
 Casa memorială Costache Negruzzi de la Hermeziu;
 Orașele Pașcani, Târgu Frumos, Hârlău și Podu Iloaiei.

Diviziuni administrative 

Județul este format din 98 unități administrativ-teritoriale: 2 municipii, 3 orașe și 93 de comune.
Lista de mai jos conține unitățile administrativ-teritoriale din județul Iași.

Consulate în Iași 
Atât înainte, cât și după Unirea Principatelor din anul 1859, au existat misiuni diplomatice permanente în capitala Moldovei, ca de exemplu un viceconsulat francez (deschis în 1798), consulatul Austriei sau cel al Statelor Unite ale Americii (1873).

În prezent, funcționează la Iași următoarele reprezentanțe diplomatice:
  Consulatul General al Moldovei

Consulate Onorifice:
  Consulatul Onorific al Republicii Italia
  Consulatul Onorific al Republicii Franta
  Consulatul Onorific al Republicii Turcia

Note

Bibliografie suplimentară 
 Dicționar geografic al Județului Iași, C Chiriță, Societatea Geografică Română, București Socecǔ & Teclu, 1888
 Dicționarul geografic al județului Iași, Alexandru Obreja, Editura Junimea, Iași, 1979
 Județele patriei - Iași, Ion Șandru, V. Băcăuanu, Al. Ungureanu, Editura Academiei Republicii Socialiste România, București, 1972

Legături externe 

 Consiliul Județean Iași 
 Prefectura Județului Iași 
 Lista codurilor poștale aferente localităților din Județul Iași

Hărți
 Harta turistică a județului Iași

Vezi și 

 Județele României
 Județele interbelice ale Regatului României
 Listă de localități din județul Iași
 Listă de comune din județul Iași
 Lista monumentelor istorice din județul Iași
 Lista rezervațiilor naturale din județul Iași
 Județul Iași (interbelic)
 Zona Metropolitană Iași
 Listă de publicații din județul Iași

 
Euroregiunea Siret–Prut–Nistru